Az entnnwlogiai oktatás Amerikában. 29 



vizsgált tárgyakról kutatásokat tesznek s azok eredményét a doc- 

 toratusi értekezesben közre bocsátják. 



A haladott tanulók és az abituriensek rendelkezésére álló 

 felszerelés megfelel minden igénynek. A laboratórium epülete tágas 

 termet foglal magában, mely bonezoló asztalokkal, mikroskopok-, 

 mikrotomok-, reagensek- és üvegeszközökkel bőven el van látva. 

 Más teremben van felállítva a könyvtár, mely a legritkább és leg- 

 becsesebb szakműveket is magában foglalja és a rovartani iroda- 

 lomban tájékoztató mintegy 40,000 czédulából álló czédulakatalogussai 

 is rendelkezik. Azonkívül használható a tanári szakkönyvtár is, 

 mely mintegy 2500 kötetből áll. Külön teremben nagy s egyre 

 gyarapodó rovargyűjtemény áll a tanulók rendelkezésére. Azont'ölül 

 a laboratórium közvetlen összeköttetésben áll az állami kísérleti 

 állomás insectoriumával, mely szintén igénybe vehető. Az insecto- 

 rium készülékei s eszközei ; a chemiai osztály, melyben a rovar- 

 részek vizsgálnátok ; a növényház, melyben a rovarkárok élő 

 növényeken folytonos megfigyelés alatt állanak : mindez rendelke- 

 zésére áll a tanulóknak, szintúgy mint külön laboratóriumi és 

 photographáló helyiség. Végű) megemlítendők a collegium tágas 

 üvegházai, földjei, kertjei, gyümölcsösei, mint a melyekben 

 a kártékony rovarok természetes körülmények közt tanulmá- 

 nyozhatók. 



Mindezekből kitűnik, mily alapos képzettségre tehet itt szert 

 a fiatal ember, a ki az intézetet kész entomologusként hagyhatja 

 el és mint ilyen akár a számos kísérleti állomások egyikében, akár 

 középiskolában alkalmazást nyerhet, ha ugyan saját birtokán nem 

 érvényesíti entomologiai ismereteit, a mi pedig nemzetgazdasági 

 szempontból talán a legfontosabb. 



Azzal az óhajtással fejezem be rövid ismertetésemet, vajha 

 mielőbb elérkeznék nálunk is az idő, midőn az amerikai egyetemek 

 példájára nálunk is — a hol annak alapos tanulmányozása ép oly 

 fontos volna, mint Amerikában — az entomologia az egyetemben 

 külön tanszékekkel lesz képviselve ? Ez idő szerint az bizonyára 

 nagyon jámbor óhajtás, mikor Magyarország legelső tanintézetén 

 még a rendszeres zoológia is már évek óta oly mostoha sorsban 

 részesül, hogy rendes tanára sincsen. 



